Toas on elevant, ma pole tema klient

me ütlesime, aga ei kuulatud

Kaitse ennast koroonaviiruse eest hädaolukord, tervisenõu perestroika.pw

Nüüd saadaval ka infolehe põhjalikum versioon A (horisontaalne, PDF) ning versioon B (erksavärviline, PDF).



Arvestades, et valitsus teeb peagi sama, kuulutame meie, anonüümsed eraisikud Eestis välja rahvatervisega seotud hädaolukorra.

Koroonaviirus ei ole nali, vaid triljoneid maksma minev, gripist surmavam, kergesti leviv kopsupõletiku tekitaja, mille vastu pole lähiajal vaktsiini ja ei suudeta toota hetkel ühtegi ravimit piisaval määral.

Kui me ei soovi minna alla samast torust, kuhu Itaalia on sattunud, kaotada vanemaid lähedasi, kolleege ega pereliikmeid ega ummistada täielikult Eesti haiglaid, nii et inimesed hakkaks surema ravitavate tõbede ja vigastuste kätte, siis me teeme rohkem kui riik nõuab.

Teeme vähemalt sama palju [diagramm], kui on tehtud Hong Kongis, Singapuris, Jaapanis ja Taiwanil ning hilinemisega Mandri-Hiinas ja Lõuna-Koreas. Lingitud diagramm näitab, et Aasia maad suudavad epideemiat peatada ja Euroopa maad teevad hetkel liiga vähe. Teeme viirusele levimise tõesti raskeks. Kaitseme ennast ja levitame viiruse asemel asjalikku nõu.

Meie juhend maskide ise tegemiseks pärineb Hong Kongi Ülikoolist. Soovitame vaadata nende avaldatud videot (2 minutit).

Rõhutame veel: kui maski kannavad nii haige kui terve ja maski efektiivsus on 2 korda, on kogukaitse efektiivsus 4-kordne. Kui mask kaitseb 6 korda, on kaitse mõlemapoolsel kasutamisel 36-kordne. Kui mask kaitseb 50 korda, on kaitse mõlemapoolsel kasutamisel kuni 2500-kordne. Palun, alustame maskide üldist kasutamist!

Meie infolehti on lubatud kopeerida ja levitada ka muudetud kujul, meile viitamata. Litsents on "public domain" (vaba kasutamine). Kellel SVG fail ei avane, leiab siit PNG faili.

Aitäh.